Kalnų parko stadionas

Kalnų parko stadionas (XX a. tarpukariu VI pėstininkų pulko stadionas, sovietmečiu Dinamo stadionas, Vidaus reikalų ministerijos stadionas) – stadionas Vilniaus mieste, Antakalnyje, kairiajame Neries krante, Kalnų parko prieigose.

Stadionas su šaudykla priklauso Policijos departamentui.Kalnų parko stadionas. Wikimapia.org  (tikrinta 2023-02-22). Nuo sovietmečio išlikusios masyvios betoninės tribūnos.Kalnų parko stadionas. Foursquare.com (tikrinta 2023-02-22). Stadione vyko 2 Lietuvos futbolo taurės finalai (1951 ir 1952 m.).

 Istorija 

Stadionas įrengtas 1925 m. Lenkijos kariuomenės 6-ojo pėstininkų pulko pastangomis. 1925 m. liepą stadiono atidarymo metu virš jo praskrido lėktuvas, išmesdamas gėlių puokštę ir rungtynių kamuolį. Atidarymo iškilmėse dalyvavo generolas Juzefas Pilsudskis, kuris pats pradėjo rungtynes, Pirmieji futbolo stadionai Vilniuje: futbolininkai ant Tauro kalno, Pilsudskio perdavimas ir iš lėktuvo išmestas kamuolys. 2022-11-14, Lrt.lt (tikrinta 2023-02-22). pasu perduodamas kamuolį „Pogonia“ komandos kapitonui Stefanui Slyvai. Šiose rungtynėse WKS Pogon Wilno ir TS Wilia Wilno komandos sužaidė taikiai 1-1.

1949 m. sovietmečiu atstatytas ir rekonstruotas (padedant ir jaunimo talkoms), pavadintas „Dinamo“ vardu, kadangi priklausė „Dinamo“ sporto draugijai.Kalnų parko stadionas, Vilnius. Lietuvai.lt (tikrinta 2023-02-22). Vėliau šalia stadiono atsirado ir „Dinamo“ tiras. Joje buvo skirta šaudyti iš 25 ir 50 m atstumo. Sovietmečiu šia šaudykla aktyviai naudojo ir biatlonininkai, kurių pagrindinė treniruočių bazė buvo Sapieginės miškuose. Šaudykla išliko iki šių dienų, o dabar ji priklauso Vidaus reikalų ministerijai.Pradingę sporto objektai Lietuvoje (III dalis): Kalnų parko paslaptys ir skauduliai. Lrytas.lt (tikrinta 2023-02-22).

2020–2023 m. rekonstruojamas už 116,1 tūkst. eurų.Kalnų parko stadionas. Citify.eu (tikrinta 2023-02-22). Jis bus atviras visuomenei. Rekonstrukcijos metu ketinama sutvarkyti šalia aikštės esantį 305 m² ploto pastatą-tribūną, įrengti dirbtinės žolės dangą, apšvietimą, atnaujinti bėgimo takus, lauko treniruoklių erdvę.Kalnų parko stadionas. Citynow.org (tikrinta 2023-02-22). Bus įrengiamos ir atnaujinamos asfaltuotos aikštelės, pėsčiųjų takai, žolynų plotai prie lauko treniruoklių, keičiamos tvoros, naujai įrengiami vartai.Rekonstruojamas sostinėje esantis Kalnų parko stadionas. 2020-07-26, 15min.lt (tikrinta 2023-02-22).

 Finalai 
 Data  Turnyras  Rungtynės  Rezultatas 1951-08-05  1951 m. Tiesos taurė  Kauno „Inkaras“ – Šiaulių „Elnias“  2–0 1952-08-31  1952 m. Tiesos taurė  Vilniaus „Karininkų namai“ – Vilniaus „Dinamo“  1–0

 Šaltiniai 

Kategorija:Vilniaus stadionai